In nomine sancte et individue Trinitatis. Ego Hugo, Dei gratia Senonensis archiepiscopus, notum fieri volo omnibus hominibus presentibus atque futuris quod Ansellus de Venesiaco et Freerius donant et concedunt sine omni contradictione ecclesiae Pontiniacensi et omnibus fratribus ejus usuariam herbae et glandium in nemore de Rajusia ad pastionem porcorum et pecorum eorum et ad fenum faciendum, si facere id ipsi voluerint; et nemus mortuum ad omnia quecumque facere voluerint; et apud Sanctum Florentinum tres denarios censuales de quadam area. De qua donatione, si quam forte calumniam Pontiniacensibus oboriri contigerit, memorati donatores aquitabunt et pacificabunt eis omnia. Hoc laudavit Isabel uxor Anselli. Horum testes sunt: Guillelmus archidiaconus, Herveus prepositus, frater ejus; Rainaudus de Sancto Juliano, archidiaconus; Rainerus de Brena, canonicus Senonensis; Hugo Senonensis prepositus regis; Garnerius de Fossiaco; Ansellus Moltuns; Theobaldus de Venesiaco, filius Seimundi; Gosbertus de Donjun. Actum anno ab Incarnatione Domini Mº Cº Lº IIº.